संत सुधांशु महाराज आए, आज से लालपरेड मैदान पर सत्संग
विश्व जागृति मिशन के संस्थापक संत सुधांशु महाराज बुधवार रात 8.20 बजे विमान से यहां पहुंचे। विमानतल पर उनकी अगवानी की गई। मिशन के स्थानीय मंडल के अध्यक्ष एमपी उपाध्याय, संयोजक सतीश विश्वकर्मा, सुभाष बचकैया, राजेंद्र शर्मा, कैलाश शर्मा व लक्ष्मण लीलानी आदि ने उनका पुष्प गुच्छ भेंट कर स्वागत किया। मंडल के तत्वावधान में गुरुवार शाम 4.30 बजे लाल परेड मैदान पर बनाए गए पंडाल में चार दिवसीय सत्संग का शुभारंभ होगा। इसमें संत सुधांशु महाराज प्रवचन देंगे। अध्यक्ष उपाध्याय ने बताया कि शुक्रवार से सत्संग दो सत्रों में सुबह 9 और शाम 4.30 बजे से होगा। समापन 5 मार्च को किया जाएगा। सत्संग पंडाल को उज्जैन के कलाकारों ने आकर्षक बनाया है।
संत सुधांशु महाराज
hin_Deva hin_Deva mar_Deva